OzLabs/hebrew-wiki-articles huggingface dataset:
בית אהבה ותפילה

בית אהבה ותפילה (באנגלית The House of Love and Prayer) היה מרכז רוחני שפעל בשנות ה-60 וברוח תופעת ההיפים, בין השנים 1967-1978 בסן פרנסיסקו, בהנהגת הרב שלמה קרליבך, ושימש מקום בו יכול היה כל אדם לבוא ולקבל אהבה, מזון, לינה והדרכה רוחנית.

==הקמתו==

בשנת 1966 השתתף הרב שלמה קרליבך בפסטיבל ברקלי למוזיקה אמריקאי עממית (פולק), ושם פגש לראשונה את תופעת ההיפים של אלפי בני נוער רבים מהם יהודים המשוטטים בחוסר מעש ברחבי אזור מפרץ סן פרנסיסקו כאשר חלקם מסוממים ומטושטשים. הרב קרליבך החליט לפעול, ושכר בית פרטי גדול בשכונת הייט-אשבורי, שם התגוררו עשרות צעירים יהודים בעוד הרב קרליבך מוסר שם שיעורים ושיחות ובעיקר נותן להם אהבה וחום ומקרב באמצעות המוזיקה המפורסמת.

==פעילותו==

בית אהבה ותפילה היה מיוחד בהיותו בית פתוח לכל, וכל אחד שנכנס לשם התקבל בחיבוק גדול וזרועות פתוחות, וקיבל מזון ולינה ללא הגבלה. ולמרות שעיקר מטרתו הייתה לקירוב יהודים רחוקים, נמשכו אליו מחפשי רוחניות בני כל הדתות, וחלקם אף התגיירו לאחר מכן ונעשו לתלמידיו של הרב קרליבך.
סיפורים רבים ישנם על פעילותו של הבית, כאשר אחד המפורסמים שבהם הוא על בתו של אחד מראשי הקו קלוקס קלאן שהסתתרה בבית וכשאביה גילה זאת ובא לחפשה, הסתתרו כולם מחשש לפגיעה, והרב קרליבך חיבקו ונשקו בחום, והצליח לפשר בינו לבתו.

במשך 10 שנות פעילותו של הבית עברו בו אלפי בני נוער, ברובם יהודים, רבים מהם חזרו בתשובה וחלקם נעשו תלמידיו של הרב קרליבך.

==סופו==
עם הקמת מושב מבוא מודיעים בשנת 1976 על ידי תלמידיו של הרב קרליבך, עלו הרב קרליבך ודיירי הבית באותה תקופה, לארץ, והצטרפו לקהילת המושב, שהפך גם הוא למקום המקבל בזרועות פתוחות כל יהודי באשר הוא.

==מורשתו==

בשנת 2011 הוקם בעיר צפת בית כנסת הנקרא בית אהבה ותפילה על שם בית האהבה והתפילה ומונהג אף הוא ברוח הרב שלמה קרליבך.

==לקריאה נוספת==
* ספר [http://www.kodeshbook.co.il/product.asp?productid=3745 הרבי מקרן הרחוב] מאת יוטא הלברשטאם-מנדלבאום פרק א' בית האהבה והתפילה.

קטגוריה:סן פרנסיסקו: אישים
קטגוריה:ארצות הברית: בתי כנסת
קטגוריה:שלמה קרליבך
קטגוריה:סן פרנסיסקו
אריוך

[[אברהם מביס את ארבעת המלכים, איור מאת אנטוניו טמפסטה משנת 1613]]
אַרְיוֹךְ מלך אֶלָּסָר נזכר בתנ"ך בספר בראשית, כאחד ממלכי קואליציית ארבעת המלכים שהוקמה יחד עם אמרפל מלך שנער, כדרלעמר מלך עילם ותדעל מלך גוים, למטרת דיכוי מרד של חמשת מלכי כיכר הירדן, שכרתו ביניהם ברית על מנת למרוד במלכי מסופוטמיה.

== במקרא ==

ארבעת המלכים, בהנהגת כדרלעומר, באו לכנען כדי להכניע את מלכי כיכר הירדן שמרדו בכדרלעומר. בדרכם הכו בעמים נוספים: רפאים, זוזים, חורים, עמלקים, ואמורים. במלחמתם כנגד חמשת מלכי כיכר הירדן הכניעו ארבעת המלכים את המורדים, שבו מהם שבי רב ובזזו את כל רכושם. בדרכם צפונה אל ארצותיהם רדף אחריהם אברהם, ובאזור דמשק השיג אותם, הביסם, והשיב את השבויים והרכוש למלכי כיכר הירדן.

==במחקר==
=== מקור שמו ===
מקור השם אריוך הוא חורי, והוא דומה מבחינה לשונית לשמות הנזכרים בתעודות ממארי. השם אינו שכיח ומופיע פעמים אחדות בכתבי היתדות. השם אריוך מופיע גם בספר דניאל ותפקידו רב הטבחים של נבוכדנצר. יש חוקרים שמזהים את אריוך עם וארד-סין, אחיו של רים-סין הראשון, אשר נודע גם כארי-אקו (Eri-aku).

לדעת ההיסטוריון רן צדוק, מקור השם הוא פרסי.

=== זיהויה של אלסר ===
יש המזהים את אֶלָּסָר עם לרסה, ממלכה שהתקיימה בעיר זו בתחילת האלף השני לפני הספירה וממוקמת בחלק הדרומי של מסופוטמיה, ויש כאלה המזהים את אלסר עם אל-נצורה הקרובה לחרן.

יוסף בן מתתיהו, בספרו קדמוניות היהודים, גורס כי אריוך היה אחד משרי הצבא של האשורים. בן מתתיהו מתאר כיצד בזזו ארבעה שרי צבא אלה את סוריה והגיעו לאזור סדום כדי להילחם עם מלכי כיכר הירדן אשר מרדו באשור.

== בדברי חז"ל ==
הרמב"ן בפירושו לספר בראשית מביא מדרש, לפיו כל אחד מארבעת המלכים רומז לאחת מהאימפריות הגדולות שיקומו בעולם: לפי מדרש זה, רומזת "אלסר" לממלכת מדי.

האמורא שמואל מוזכר בתלמוד הבבלי בכינוי "אריוך", והתוספות מבארים שם כי כיוון שהיה שמואל נחשב כמלך מחמת בקיאותו ופיקחותו הגדולה, קראוהו "אריוך" שהוא שמו של מלך המוזכר במקרא.

==ראו גם==
* אמרפל
* כדרלעומר
* תדעל

==לקריאה נוספת==
* צבי אדר, ספר בראשית: מבוא לעולם המקראי, תל אביב, ב. צ'יריקובר-מוציא לאור, 1971, עמ' 47 - 44.

==הערות שוליים==

קטגוריה:מלכי הגויים בתנ"ך
קטגוריה:אישים בפרשת לך לך
קטגוריה:כנען: אישים בתנ"ך
קטגוריה:מלחמת ארבעת המלכים את החמישה
דודו סראנסה

אלשנדרו סילבה דה סוזה (בפורטוגזית: Alexandro Silva de Sousa; נולד ב-15 באפריל 1983), הידוע כ"דודו סראנסה", הוא כדורגלן עבר ברזילאי ששיחק בעמדת הקשר.

==קריירה==
דודו החל את הקריירה המקצוענית שלו בויטוריה, משם עבר לקאשיווה רייסול. קבוצתו הראשונה באירופה הייתה סטאד רן הצרפתית, אליה הגיע ב-. לאחר חצי עונה לא כל כך מוצלחת ברן, בה כבש שער אחד בלבד ב-15 הופעות, עבר דודו בינואר לצסק"א מוסקבה מרוסיה, איתה זכה בשתי אליפויות, שני גביעים ושני סופר קאפ. ב-6 באוגוסט 2008 חתם דודו באולימפיאקוס היוונית לשלוש שנים תמורת 6 מיליון אירו. במאי 2009 הוא האריך את חוזהו עד יוני 2013 עם סעיף שחרור של 8.5 מיליון אירו. דודו עבר תקופה מצוינת באולימפיאקוס במהלכה זכה בשתי אליפויות וגביע אחד, אך ב-7 באפריל 2011 קיבל הצעה מאתלטיקו מיניירו, ואולימפיאקוס הסכימה למכור אותו תמורת 1.1 מיליון אירו בחוזה לשלוש שנים. ב- עבר לגויאס. ב-27 בינואר 2014 חתם ב-OFI כרתים היוונית.

ב-5 ביוני 2014 עבר דודו לישראל וחתם לעונה אחת במכבי נתניה, שלושה שבועות לאחר מכן נחת בארץ והתקבל על ידי כ-50 מאוהדי הקבוצה בשדה התעופה. סראנסה סבל מפציעה וכלל לא שיחק במדי הקבוצה, וב-22 בספטמבר 2014 שוחרר מהמועדון. בינואר 2015 חתם בקבוצת פורטלזה מהליגה השלישית בברזיל. ב-28 במאי 2016 חתם סראנסה בבוטפוגו.

לדודו יש 11 הופעות במדי נבחרת ברזיל. הוא השתתף עימה בגביע הקונפדרציות 2003 וזכה עם הנבחרת בקופה אמריקה 2004.

==תארים והישגים==

;ויטוריה
* Campeonato Baiano: ליגת כדורגל שבבאהיה בברזיל (2) - 2002, 2003
* גביע Copa do Nordeste: קבוצות מצפון מזרח ברזיל (1) - 2003

;צסק"א מוסקבה
* אליפות רוסיה (2) - 2005/2006, 2006/2007
* הגביע הרוסי (2) - 2005/2006, 2007/2008
* הסופר קאפ הרוסי (2) - 2006, 2007

;אולימפיאקוס
* אליפות יוון (2) - 2008/2009, 2010/2011
* הגביע היווני (1) - 2008/2009

;אתלטיקו מיניירו
* Campeonato Mineiro: ליגת כדורגל שבמינאס ז'ראיס בברזיל (1) - 2011/2012

;גויאס
* אליפות הליגה השנייה בברזיל (1) - 2012/2013
* Campeonato Goiano: ליגת כדורגל שבגויאס בברזיל (1) - 2012/2013

;בוטפוגו
* Campeonato Searanesa (1) - 2016

;נבחרת ברזיל
* קופה אמריקה (1) - 2004
* גביע העולם בכדורגל עד גיל 20 (1) - 2003
* מלך השערים בגביע העולם עד גיל 20 (1) - 2003 (4 שערים)

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:פורטלזה: כדורגלנים
קטגוריה:כדורגלני ויטוריה
קטגוריה:כדורגלני סטאד רן
קטגוריה:כדורגלני צסק"א מוסקבה
קטגוריה:כדורגלני אולימפיאקוס
קטגוריה:כדורגלני אתלטיקו מיניירו
קטגוריה:כדורגלני OFI כרתים
קטגוריה:כדורגלני מכבי נתניה
קטגוריה:כדורגלני פורטלזה
קטגוריה:כדורגלני בוטפוגו
קטגוריה:כדורגלני נבחרת ברזיל
קטגוריה:כדורגלנים זרים בישראל
קטגוריה:ספורטאים ברזילאים ביפן
קטגוריה:ספורטאים ברזילאים בצרפת
קטגוריה:ספורטאים ברזילאים ברוסיה
קטגוריה:ספורטאים ברזילאים ביוון
קטגוריה:ספורטאים ברזילאים בישראל
קטגוריה:כדורגלני גביע הקונפדרציות 2003
קטגוריה:כדורגלני קופה אמריקה 2004
קטגוריה:ברזילאים שנולדו ב-1983
בלינק (קומיקס)

בלינק (באנגלית: Blink, מצמוץ) היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Uncanny X-Men #317 מאוקטובר 1994, ונוצרה על ידי הכותב סקוט לובדל והמאייר ג'ו מדוריירה.

בלינק הוא האלטר אגו של קלריס פרגוסון, צאצאית של אפוקליפס בעלת כוחות טלפורטציה שהוצגה לראשונה בקשת הסיפור אקס-מן: אמנת הפלנקס. קלריס הייתה מפוחדת מכוחותיה, והייתה חלק מהמוטאנטים הצעירים שנחטפו על ידי הפלנקס. בלינק הייתה חלק מקבוצת המוטאנטים שברחו, לימים Generation X, והקריבה את עצמה כדי להציל את המוטאנטים. במהלך אירועי "שלטון אפל", הרקולס צפה בבלינק בארבוס, והיא עמדה ללא נוע. 

באירועי נקרושה, סלנה מגיעה למקום בו בלינק מתה ומחזירה אותה לחיים. סלנה מספרת לבלינק כי היא ואמה פרוסט שמעו אותה זועקת לעזרה, אך פרוסט נטשה אותה ולא עשתה דבר. כועסת, בלינק מצטרפת לחוג הפנימי של סלנה, הורגת אדם בכך שמפוצצת אותו מבפנים, והופכת את אחוזתו לבסיס החוג הפנימי. סלנה ובלינק טובחות בסניף ניו יורק של מועדון הלפייר, וכאשר סלנה זקוקה לסכין מיסטי, בלינק משגרת את החוג הפנימי לאוטופיה. שם, בלינק וסניאקה מסירות את כנפיו של אנג'ל. לאחר מציאת הסכין, בלינק נתקלת בוורפאת' ונוכחת בעת מותו של איליי בארד. לאחר מכן, סלנה שולחת את בלינק ות'אנדרבירד להשגיח על וורפאת, שניצל על ידי המעלים. בלינק משגרת את המוטאנטים שסלנה מקימה לתחייה לג'נושה, ובקרב הסופי, מתחמקת מיריותיה של דומינו. המעלים מביס את בלינק, הנחתכת על ידי אנג'ל. כשסלנה נהרגת על ידי וורפאת', בלינק בורחת ומחלצת את לויס לונדון.

במזרח אירופה, בלינק מנסה להחיות את סלנה. כאשר צוות המורכב מוורפאת', פיקסי, האסק, דוקטור סטריינג' ובלינדפולד הגיע לעצור בעדה, בלינק מנסה להתאבד. אמה פרוסט חושפת כי סלנה שיקרה לבלינק, ודוקטור סטריינג' מטהר אותה מהשפעתה הרעה של סלנה. אמה מציעה לבלינק מקום באקס-מן, אך היא דוחה את ההצעה ובורחת. בעקבות הפילוג, סייקלופס שולח את המוטנטים החדשים להביא אליו את בלינק. מתגלה כי בלינק נשלטה על ידי תוכנית להפצת כאוס, וכאשר הצוות מבטל את השליטה, דניאל מונסטאר מציבה בפני בלינק בחירה: להצטרף לצד של סייקלופס או של וולברין. בלינק עוברת לצד של וולברין, יוצאת עם צוות המוטנטים החדשים לחופשה במדריפור, וכנראה לא לקחה חלק בעימות בין האוונג'רס לאקס-מן.

גרסה נודעת של בלינק היא דמותה מארץ-295, מוטאנטית שהוריה נטבחו בידי אפוקליפס שלקח אותה כשפחה. היא שוחררה ואומצה בידי סייברטות', שצירף אותה לקבוצת האקס-מן המורדת באפוקליפס. לאחר מותו של אפוקליפס וקרע בחלל-והזמן, בלינק מצאה את עצמה בשורות קבוצת "המוגלים" ונעשתה למנהיגתם.

את דמותה של בלינק בסרט הלייב אקשן "אקס-מן: העתיד שהיה" מגלמת השחקנית פאן בינגבינג. את דמותה בסדרת הלייב אקשן "בעלי היכולות" גילמה השחקנית ג'יימי צ'ונג.<ref></ref>

==קישורים חיצוניים==
* [https://www.marvel.com/characters/blink-clarice-ferguson דף הדמות] באתר הרשמי של מארוול קומיקס
* [https://marvel.fandom.com/wiki/Blink דף הדמות] בפרויקט פאנדום של מארוול קומיקס

==הערות שוליים==

קטגוריה:אקס-מן: דמויות
אליפות וימבלדון 1919

אליפות וימבלדון 1919 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

התחרות הקודמת נערכה בשנת 1914 ובמהלך מלחמת העולם הראשונה התחרויות לא נערכו. טניסאים רבים השתתפו בקרבות, נפצעו ונהרגו. בין הנופלים היה טוני וילדינג (), שזכה בתואר אלוף שמונה פעמים בשנים 1907-1914.

בתחרויות של שנת 1919 בלטו סוזן לנגלן (), שזכתה באליפות בתחרות הנשים וזוגות נשים ואליזבת ריין () שזכתה בתחרות זוגות נשים וזוגות מעורבים. דורותי דאגלס צ'יימברס הגיעה ל-3 גמרים אך לא זכתה באף תואר. בתחרות הגברים הטניסאים האוסטרלים () זכו בתואר בתחרויות גברים וזוגות גברים.

==התחרות==
===תחרות הגברים===
ג'רלד פטרסון, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-8 בתים. מנצח השלב הראשון קיבל זכות להתמודד מול מנצח אליפות וימבלדון 1914 על התואר. לתחרות זו נרשמו 128 טניסאים, מהם 95 מבריטניה. בגמר תחרות הגברים ג'רלד פטרסון () ניצח את אלגרנון קינגסקוט () ב-3 מערכות. במשחק על האליפות הוא שיחק נגד נורמן ברוקס () (מנצח אליפות וימבלדון 1914) וניצח ב-3 מערכות.

===תחרות הנשים===
[[סוזן לנגלן, מנצחת תחרות הנשים]]
בתחרות הנשים השתתפו 43 טניסאיות (מהם 40 בריטיות) שחולקו ל-4 בתים. בגמר התחרות סוזן לנגלן () נפגשה עם פיליס סטרווייט () וניצחה ב-2 מערכות. במשחק אליפות היא שיחקה נגד מנצחת אליפות 1914 דורותי דאגלס צ'יימברס () וניצחה ב-3 מערכות.

===תחרות זוגות גברים===
בתחרות הזוגות השתתפו 55 זוגות. לתחרות נרשמו זוגות טניסאים ממספר מדינות, כמו בתחרות הגברים. מכיוון שטוני וילדינג, ממנצחי תחרות זוגות בשנת 1914, נהרג בקרבות מלחמת העולם הראשונה, מנצחי השלב הראשון היו אמורים לזכות באליפות. במשחק על האליפות נפגשו ארבעה טניסאים מאוסטרליה (): רודני היט ורנדולף לוסט שיחקו נגד פט או'הארה ורונלד תומאס. הזוג או'הארה/תומאס ניצח ב-4 מערכות וזכה בתואר.

===תחרות זוגות נשים===
תחרויות זוגות הנשים נערכו ללא יתרון למנצח בתחרות הקודמת. בתחרות השתתפו 19 זוגות, כמעט כל המשתתפות היו בריטיות (כמו בתחרות הנשים). הזוג המנצח של השנה הקודמת לא נרשם לתחרות. בגמר התחרות הזוג שכלל את דורותי דאגלס צ'יימברס ואתל לרקומב () נפגש עם הזוג סוזן לנגלן () ואליזבת ריין (). הזוג הבריטי המעוטר הפסיד ב-3 מערכות.

===תחרות זוגות מעורבים===
תחרויות זוגות המעורבים נערכו ללא יתרון למנצח בתחרות הקודמת. בתחרות השתתפו 42 זוגות. כמעט כל המשתתפות היו בריטיות (כמו בתחרות הנשים). בגמר התחרות נפגשו אלברטן פרבל ודורותי דאגלס צ'יימברס () נגד רנדולף ליסט () ואליזבת ריין (). הזוג הבריטי הפסיד בשני מערכות. לדורותי דאגלס צ'יימברס זה היה הפסד גמר שלישי בתחרות שנת 1919.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1919_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1919/MD/r1s1.html תוצאות משחקי זוגות גברים]
* [http://www.wimbledon.com/en_GB/scores/draws/archive/1919/LS/r1s1.html תוצאות משחקי נשים]
* [http://www.wimbledon.com/en_GB/scores/draws/archive/1919/LD/r1s1.html תוצאות משחקי זוגות נשים]
* [http://www.wimbledon.com/en_GB/scores/draws/archive/1919/MX/r1s1.html תוצאות משחקי זוגות מעורבים]

קטגוריה:אליפויות וימבלדון
וימבלדון
אינק

אינק (באנגלית: Ink, בעברית: דיו) הוא דמות בדיונית של גיבור-על המופיע בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Young X-Men #1 מאפריל 2008, ונוצרה על ידי הכותב מארק גוגנהיים והמאייר יאניק פאקט.

אינק הוא האלטר אגו של אריק גיטר, נער אשר כוחותיו ניתנו לו במכון קעקועים על ידי המוטאנט לאון נונז, אשר הקעקועים שהוא יוצר מעניקים כוחות-על. גיטר נכלא עקב תקיפת שוטר ושוחרר בידי סייקלופס, המצרף אותו לקבוצת האקס-מן הצעירים ושולח אותו לחסל את אחוות המוטאנטים החדשה, המורכבת מחברי המוטאנטים החדשים. אינק נשלח גם לגייס חברים חדשים בקבוצה. כאשר בליינדפולד תוקפת את דניאל מונסטאר, אינק תוקף אותה ומסגיר את שתיהן לסייקלופס, המתגלה כדונלד פירס המחופש. אינק מקעקע קעקועים הנותנים לו כוחות נוספים, בהם טיסה וטלפתיה. 

אינק עוזב את קבוצתו כאשר מתגלה כי הוא אינו מוטאנט. הוא משתכר ומתקיף שלוחה שונאת מוטאנטים של מועדון הלפייר, ומוזעק לעזרת חבריו בידי סייפר. אינק הולך לאמן הקעקועים, המקעקע לו שני קעקועים חדשים: מטה הרמס בעל יכולת ריפוי בידו השמאלית, וקעקוע המזמן את כוח הפניקס מעל עינו, כמו ג'ין גריי ורייצ'ל סאמרס. אינק מציל את האקס-מן הצעירים מידי קבוצה אויבת שרכשה את כוחותיה מידי נונז, וחוזר לשורות הצוות לאחר שסייקלופס מביע את מורת רוחו מכוחות הפניקס שלו.

דניאל מונסטאר וסאן-ספוט מגלים כי הקעקועים קשורים ישירות לכוחותיו של אמן הקעקועים, אשר בתרדמת. גריימלקין מתיידד עם אינק בשהותם בקבוצה, וטוען כי שניהם "חריגים" מחבריהם. כאשר דאסט מתה ממצב בריאותי נסתר, אינק מחיה אותה ונופל למצב קטטוני. חיה קובע כי כוחותיו קרובים לאלו של כוח הפניקס המקורי, אך אינם כמוהם. עתיד דיסטופי שהוצג בחוברות האקס מן הצעירים מתאר גרסה מרושעת של דאסט, המבקשת להרוג את כל המוטנטים ואת אינק, וזאת כי "הרג את נשמתה" כשהחיה אותה. נראה לאחרונה באירועי "אוטופיה" במאבק נגד האוונג'רס האפלים.

את דמותו של אינק בסרט הלייב אקשן "אקס-מן: העתיד שהיה" מגלם השחקן גרג לואו.

==קישורים חיצוניים==
* [https://marvel.fandom.com/wiki/Ink דף הדמות] בפרויקט פאנדום של מארוול קומיקס

קטגוריה:אקס-מן: דמויות
שש זכירות

שש זכירות (בסידורי עדות המזרח מודפסות עשר זכירות, ובסידורי אשכנז הישנים, מודפסות רק ארבע זכירות) הן מספר קטעים מהתורה המובאים ברוב סידורי התפילה הנפוצים, לאחר תפילת שחרית. קטעים אלו עוסקים בנושאים שנאמרו עליהם בתורה חובת זכירה או אי שכחה. חלק מחובות אלו נחשבות למצווה דאורייתא. בשולחן ערוך הרב כתב ששש הזכירות הן חובה יומית, מלבד זכירת השבת ששנויה במחלוקת, והוא היה הראשון שהדפיס בסידורו את הזכירות במתכונת הנהוגה היום.

בעיקרון, המצווה לזכור את שש הזכירות היא במחשבה בלבד.

==שש הזכירות==
*זכירת יציאת מצרים - לְמַעַן תִּזְכֹּר אֶת יוֹם צֵאתְךָ מֵאֶרֶץ מִצְרַיִם כֹּל יְמֵי חַיֶּיךָ: (דברים ט"ז). חובת זכירת אינה מנויה בתרי"ג מצוות, אך חז"ל תיקנו אמירת פרשת ציצית בקריאת שמע בה מוזכרת יציאת מצרים, לקיום חובה זו. יש אומרים שמצווה זו נחשבת לדאורייתא כלולה בחובת סיפור יציאת מצרים, ויש אומרים שהיא כלולה במצוות קריאת שמע שהיא חובת קבלת עול מלכות שמים. למעשה מקיימים את הזכירה כבר בקריאת שמע, אך היא סודרה בשנית כחלק מסדר הזכירות.
*זכירת מעמד הר סיני - רַק הִשָּׁמֶר לְךָ וּשְׁמֹר נַפְשְׁךָ מְאֹד פֶּן תִּשְׁכַּח אֶת הַדְּבָרִים אֲשֶׁר רָאוּ עֵינֶיךָ וּפֶן יָסוּרוּ מִלְּבָבְךָ כֹּל יְמֵי חַיֶּיךָ וְהוֹדַעְתָּם לְבָנֶיךָ וְלִבְנֵי בָנֶיךָ: יוֹם אֲשֶׁר עָמַדְתָּ לִפְנֵי ה' אֱלֹהֶיךָ בְּחֹרֵב: (דברים ד'). לדעת הרמב"ן זוהי אחת מתרי"ג מצוות.
*זכירת מעשה עמלק ומחייתו - זָכוֹר אֵת אֲשֶׁר עָשָׂה לְךָ עֲמָלֵק בַּדֶּרֶךְ בְּצֵאתְכֶם מִמִּצְרָיִם: אֲשֶׁר קָרְךָ בַּדֶּרֶךְ וַיְזַנֵּב בְּךָ כָּל הַנֶּחֱשָׁלִים אַחַרֶיךָ וְאַתָּה עָיֵף וְיָגֵעַ וְלֹא יָרֵא אֱלֹהִים: וְהָיָה בְּהָנִיחַ ה' אֱלֹהֶיךָ לְךָ מִכָּל אֹיְבֶיךָ מִסָּבִיב בָּאָרֶץ אֲשֶׁר ה' אֱלֹהֶיךָ נֹתֵן לְךָ נַחֲלָה לְרִשְׁתָּהּ תִּמְחֶה אֶת זֵכֶר עֲמָלֵק מִתַּחַת הַשָּׁמָיִם לֹא תִּשְׁכָּח: (דברים כ"ה). על פי המבואר בתלמוד ובהלכה, מצווה זו מחייבת זכירה פעם בשנה, הנהוגה בקריאת פרשת זכור. אך בספר חרדים מנה מצווה זו בתרי"ג מצוות.
*זכירת מעשה העגל - זְכֹר אַל תִּשְׁכַּח אֵת אֲשֶׁר הִקְצַפְתָּ אֶת ה' אֱלֹהֶיךָ בַּמִּדְבָּר: (דברים ט'). על פי הרמב"ן זוהי אחת מתרי"ג מצוות
*זכירת מעשה מרים - זָכוֹר אֵת אֲשֶׁר עָשָׂה ה' אֱלֹהֶיךָ לְמִרְיָם בַּדֶּרֶךְ בְּצֵאתְכֶם מִמִּצְרָיִם: (דברים כ"ד). על פי הרמב"ן והרשב"ץ זוהי אחת מתרי"ג מצוות.
*זכירת השבת - זָכוֹר אֶת יוֹם הַשַּׁבָּת לְקַדְּשׁוֹ: (שמות כ'). ברמב"ם נפסק שמצוות הזכירה היא ביום השבת, והיא מקוימת על ידי הזכרת השבת בתפילה או בקידוש.

במגן אברהם מביא משער הכוונות שארבע זכירות, זכירת מעמד הר סיני, מעשה עמלק, מעשה מרים ושבת הן מצוות עשה ויש לכוונן באהבת עולם ובקריאת שמע. עם זאת הרב משה פיינשטיין מדייק מדבריו שאינו סובר שאלו מצוות עשה.

בסידורי רעדלהיים, מופיע ארבע זכירות: יציאת מצריים, זכירת מעמד הר סיני, מעשה עמלק ומעשה מרים.

==עשר זכירות==
על פי נוסח עדות המזרח מזכירים עוד ארבע זכירות שתיים על פי ספר חרדים ושתיים על פי החיד"א. כך גם מובא בסידור היעב"ץ.
*"וזכרת ... כי הוא הנותן לך כח לעשות חיל" (דברים ח')
*"וזכרת את כל הדרך...ויענך וירעבך ויאכילך את המן...שמלתך לא בלתה..." (שם)
*"עמי זכר נא מה יעץ בלק מלך מואב ומה ענה אותו בלעם בן בעור מן השיטים עד הגלגל למען דעת צדקות ה'" (מיכה ו')
*"אם אשכחך ירושלים תשכח ימיני תדבק לשוני לחיכי אם לא אזכרכי" (תהלים קל"ז)

==הערות שוליים==

קטגוריה:תפילת שחרית
Flock

פלוק (באנגלית: Flock) היה דפדפן שהתמחה במתן רשת חברתית מקוונת ומתקני וב 2.0 מובנים בממשק המשתמש שלו. גרסאות מוקדמות של Flock השתמשו במנוע פריסת תצוגה של התוכנה Gecko מאת מוזילה. גרסה 2.6.2, אשר שוחררה ביולי 2010, הייתה האחרונה שהתבססה על הדפדפן מוזילה פיירפוקס. בגרסה 3, Flock הייתה מבוססת על כרומיום והשתמשה במנוע פריסת התצוגה WebKit. הדפדפן היה זמין להורדה חינמית ותמך במערכות ההפעלה Microsoft Windows, OS X ובעבר גם בלינוקס.

התמיכה בדפדפן הופסקה באפריל 2011. שנה לאחר מכן, באפריל 2012, חזר האתר הישן של הדפדפן והביא רמז מעורפל שהפרויקט עשוי לקום לתחייה והזמין את הקוראים להוסיף את עצמם לרשימת התפוצה כדי לקבל חדשות בעתיד. נכון לאפריל 2013 האתר מנותב לעסק אחר ומצביע על כך שחזרתו של דפדפן האינטרנט לא התרחשה.

==מאפיינים==
גרסה 2.5 של הדפדפן שילבה בתוכה רשתות חברתיות ושירותי מדיה כולל מייספייס, פייסבוק, YouTube, טוויטר, פליקר, Yahoo! Mail ,Blogger, Gmail וכו'. כאשר משתמש התחבר לאחת או יותר מהרשתות התומכות, Flock יכל לעקוב אחר עדכונים מחברים: פרופילים, תמונות שהועלו ועוד.

==ביקורת==
* האתר Download.com דירג את הדפדפן 5 מתוך 5.
* הדפדפן דורג מספר 6 ברשימת 100 המוצרים הטובים ביותר של שנת 2008 במגזין המחשבים PC World.
בדצמבר 2007, Flock זכה בפרס האינטרנט של האתר Mashable עבור אפליקציות וווידג'טים ובמרץ 2008 הדפדפן זכה בפרס אינטרנט למען הקהילה בפסטיבל South by Southwest. הארי מק'ראקן מהמגזין PC World כתב בביקורתו על הדפדפן "דפדפן האינטרנט החדש האהוב ביותר".

בפברואר 2008, אמריקה און ליין (AOL), הודיעה כי תפסיק לתמוך בדפדפן של נטסקייפ והמליצה על Flock ו-מוזילה פיירפוקס כדפדפנים אלטרנטיביים. במרץ 2008, הודיעו אנשי Flock על "כמעט 3 מיליון הורדות", וגידול של 135% במספר המשתמשים הפעילים בשני החודשים הראשונים של 2008. בנוסף נמסר בהודעת החברה כי "יותר מ-70% ממשתמשי Flock הופכים אותו לדפדפן ברירת המחדל שלהם".

במאי 2008, זכה הדפדפן ב-Webby Award בקטגוריית רשת חברתית. Flock התחרתה על הפרס מול פייסבוק, Bebo ו-Ning.

==פרסים==
* Webby Award בקטגוריית רשת חברתית, 2008
* SXSW - פרס קהילתי, 2008
* Open Web Award - בקטגוריית אפליקציות ווידג'טים, 2007

== קישורים חיצוניים ==

* באתר הארכיון Wayback Machine (נוסף לארכיון ב-25 במרץ 2011)

קטגוריה:דפדפנים
קטגוריה:תוכנות שהושקו ב-2005
קטגוריה:תוכנה חינמית
הון ראשוני

תרשים: גיוס הון טיפוסי ב[[חברת הזנק]]הון ראשוני (Seed Money או Pre-Seed Money) הוא סכום כסף ראשוני שאותו מגייסים יזמים של חברה כלכלית לצורך הקמתה . לעיתים נהוג להשתמש במושג "הון ראשוני" בעבור כל השקעה כספית שפרושה על פני מספר שנים, גם בתחומים שאינם עסקיים. לדוגמה: כדי לקנות נכס מקרקעין, הקונה צריך לצבור הון ראשוני כדי לעמוד בתנאי משכנתה מטעם הבנק. 
ההון הראשוני מגויס בשלב שבו היזמים יכולים להציג תוכנית עסקית, ובה תיאור של רמת היתכנות סבירה של רווח כלכלי מהמוצר, בדרך כלל טכנולוגי, אותו הם מתכוונים לפתח.

יזמים פונים בדרך כלל להשגת הון ראשוני בעבור קבלת הון מניות, (Equity) מאנשי עסקים פרטיים (אנג'לים), חממות טכנולוגיות, קרנות הון סיכון המתמחות בהשקעה בשלבים ראשוניים, או פונים לקבלת מענקים ממשלתיים. לרוב, מימון בעזרת חוב פחות נפוץ בשלבים אלו בגלל רמת הסיכון הגבוהה בשלבים אלו, ולכן בנקים ככלל נמנעים מלתת הלוואות ליזמים בשלבים מוקדמים.

גודל ההון המגויס תלוי בנסיבות פיתוח המוצר, ובמשאבים שתכנונו והקמתו מצריכים במקום ובזמן מוגדרים. הסכום המגויס כולל את ההון הזמין עד לשלב שבו יוצג, ייבחן או ישווק הדגם העיקרי של המוצר ללקוחות (שלב שנקרא גם בטא – Beta Site).

לאחר שנגמר שלב הבטא והמוצר החדש משווק ללקוחות, החברה נזקקת בדרך כלל לסכומי כסף גדולים נוספים, עבור פיתוח המוצר, מוצר המשך, ובנית מערך ניהול, שיווק ויחסי ציבור, ואז נערך גיוס הון שנקרא סיבוב ראשון (First Round או A Round).

גיוס ההון הראשוני נעשה בשלבים אחדים, בהתאם לנסיבות הייצור, גודל הסכום הנדרש להשגת היעדים של החברה, רמת הסיכון של המשקיעים, והשווי שניתן לחברה.

== הערכת שווי החברה ==
שווי החברה לפני גיוס ההון הראשוני נקרא השלב שלפני הכסף, או קדם-כסף (Pre-money). המשקיעים עשויים לערוך הסכם השקעה, וגם לכלול בו זכות להשקעה נוספת (Warrant) בחברה או במיזם החדש.

הערכת שווי החברה עשויה להיות מושפעת מגורמים אחדים.
* העניין שהמוצר שלה מעורר אצל הגורמים המממנים.
* גודל השוק ותיקופו.
* העיתוי שבו נערך גיוס ההון.
* הרקע של היזמים והביוגרפיה שלהם.
* איכות התכנית העסקית.

== קישורים חיצוניים ==
* 

קטגוריה:יזמות
קטגוריה:מימון
קטגוריה:מנהל עסקים
קטגוריה:היי-טק
ראשוני
תדעל

[[אברהם מביס את ארבעת המלכים, איור מאת אנטוניו טמפסטה משנת 1613]]
תִּדְעָל מלך גּוֹיִם נזכר בתנ"ך בספר בראשית, כאחד ממלכי קואליציית ארבעת המלכים שהוקמה יחד עם אמרפל מלך שנער, אריוך מלך אלסר וכדרלעומר מלך עילם, למטרת דיכוי מרד של חמשת מלכי כיכר הירדן, שכרתו ביניהם ברית על מנת למרוד במלכי מסופוטמיה.

== במקרא ==

ארבעת המלכים, בהנהגת כדרלעומר, באו לכנען כדי להכניע את מלכי כיכר הירדן שמרדו בכדרלעומר. בדרכם הכו בעמים נוספים, בהם הרפאים, החורים הכנעניים, האמורים ועוד. במלחמתם כנגד חמשת מלכי כיכר הירדן הכניעו ארבעת המלכים את המורדים, שבו מהם שבי רב ובזזו את כל רכושם. בדרכם צפונה אל ארצותיהם רדף אחריהם אברהם, ובאזור דמשק השיג אותם, הביסם, והשיב את השבויים והרכוש למלכי כיכר הירדן.

==שמו ומוצאו==
תדעל הוא שם חתי. השם תדעל הוא תעתיק עברי לשם החתי דֻדְחַ'לִי.

מקור השם הוא בהר המקודש לחיתים, הר תֻדְחַ'לִי. זיהוי השם תדעל עם מלכי החתים הנושאים את השם תֻדְחַ'לִי, דֻדְחַ'לִי או תודחליאש נעשה בשנות השלושים של המאה העשרים והוסבר בחילופי האותיות ח' והאות ע' וכן ייתכן שהעי"ן מייצגת מבטא קדום יותר של ע'י"ן כדוגמת "עזה" עבור "ע'זה" ומאידך ייתכן שבחיתית גם היה מבטא דומה אם כי הכתב המבוסס על כתב היתדות האכדי במקורו חסר סימן מדויק עבור הגה זה ובמקומו נכתב סימן שנהוג לקרוא כח', תופעה מוכרת באכדית. השם תֻדְחַ'לִי נמצא בארכיון העיר אוגרית ונכתב שם בצורתו המקראית.

לדעת אלישע קמרון, תדעל הוא תֻדְחַ'לִי השני, אשר כבש את סוריה ב, ואילו אחרים נוטים לזהותו עם תודחליאש מהמאה ה-17 לפנה"ס.

בתרגום השבעים, מופיע שמו כ"תלעל".

יוסף בן מתתיהו טוען בספרו קדמוניות היהודים כי תדעל היה משרי הצבא של אשור, ומתאר כיצד הוא ושלושת שרי הצבא האחרים בזזו את סוריה והגיעו לאזור סדום כדי להילחם עם מלכי כיכר הירדן אשר מרדו באשור.

== בדברי חז"ל ==
הביטוי "מלך גויים" מתורגם על ידי אונקלוס כ"מַלְכָּא דְּעַמְמֵי", כלומר: מלך עמים רבים. בצורה זו פירשו את הכינוי גם רוב המפרשים.

הרמב"ן בפירושו לספר בראשית מביא מדרש, לפיו כל אחד מארבעת המלכים רומז לאחת מהאימפריות הגדולות שיקומו בעולם. לפי מדרש זה, רומזת "גויים" לאימפריה הרומית:

==ראו גם==
* אמרפל
* אריוך
* כדרלעומר

==קישורים חיצוניים==

==הערות שוליים==

קטגוריה:מלכי הגויים בתנ"ך
קטגוריה:אישים בפרשת לך לך
קטגוריה:כנען: אישים בתנ"ך
קטגוריה:מלחמת ארבעת המלכים את החמישה
ג'מאל מסבאח

ג'מאל א-דין מסבאח (בערבית: جمال مصباح; נולד ב-9 באוקטובר 1984) הוא כדורגלן אלג'יראי.

==קריירת מועדונים==
מסבאח החל את קריירת המשחק שלו במחלקת הנוער של אנאסי לה-ויאו, ובשנת עבר לסרבט ז'נבה. בעונת עלה לקבוצה הבוגרת והבקיע 3 שערים ב-11 משחקים. בקיץ 2004, הוא עזב את סרבט בעקבות קשים כלכליים ועבר לפ.צ. בזל. בבזל הוא לא זכה להזדמנויות רבות, ובינואר הושאל ללוריאן ששיחקה אז בליגת המשנה בצרפת. אך בעקבות פציעה הוא גמר את העונה ולא זכה לשחק במדי הקבוצה. בקיץ 2006, הוא חתם באראו. בשתי עונותיו פתח ברוב משחקי הקבוצה והפך לשחקן מוביל. ב-1 ביולי 2008 חתם בלוצרן, אך ערך רק 6 הופעות כאשר בכולם עלה כמחליף. ב-1 בספטמבר 2008 הושאל לאבלינו. ביולי חתם בלצ'ה. בלצ'ה הרשים ומשך את תשומת לבם של מועדונים רבים באיטליה. ב-18 בינואר 2012, חתם במילאן ל-4 וחצי שנים תמורת 1.2 מיליון אירו. ב-26 בינואר 2012, מסבאח ערך את הופעת הבכורה שלו במסגרת רבע גמר קופה איטליה נגד לאציו בו ניצחה מילאן 1–3. ב-20 במרץ 2012, מסבאח הבקיע את השער הבכורה שלו בחצי גמר הגביע נגד יובנטוס. בתום 90 דקות ניצחה מילאן 1–2 והמשחק עבר להארכה אחרי שהפסידה באותה תוצאה במשחק הראשון, ובהארכה הצליחה יובנטוס להבקיע ולהעלות לגמר. באוגוסט חתם בסמפדוריה לשנתיים.

==קריירה בינלאומית==
בחודש מאי 2010 זומן מסבאח לראשונה לסגל נבחרת אלג'יריה לקראת מונדיאל 2010. ב-28 במאי 2010 ערך את הופעת הבכורה שלו בנבחרת. הוא השתתף עם הנבחרת במונדיאל 2010, גביע אפריקה לאומות 2013 וזומן לסגל הנבחרת לקראת מונדיאל 2014. ב-11 באוקטובר 2014 הוא הבקיע את שער הבכורה שלו בנבחרת בניצחון 0–2 נגד במסגרת מוקדמות גביע אפריקה לאומות 2015.

==קישורים חיצוניים==

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:מגני כדורגל אלג'יראים
קטגוריה:כדורגלני סרבט ז'נבה
קטגוריה:כדורגלני פ.צ. בזל
קטגוריה:כדורגלני לוריאן
קטגוריה:כדורגלני אראו
קטגוריה:כדורגלני לוצרן
קטגוריה:כדורגלני אבלינו
קטגוריה:כדורגלני לצ'ה
קטגוריה:כדורגלני מילאן
קטגוריה:כדורגלני פארמה
קטגוריה:כדורגלני ליבורנו
קטגוריה:כדורגלני סמפדוריה
קטגוריה:כדורגלני קרוטונה
קטגוריה:כדורגלני לוזאן
קטגוריה:כדורגלני נבחרת אלג'יריה
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:אלג'יראים שנולדו ב-1984
מטגלפה

מטגלפה (בספרדית: Matagalpa) היא בירת מחוז מטגלפה בניקרגואה. העיר נמצאת במרחק של 128 קילומטרים צפון-מזרחית למנגואה, בירת ניקרגואה.

==היסטוריה==
במקור מטגלפה הייתה כפר של תושבים ילידים. הספרדים הגיעו לראשונה לאזור ב-1528, אך לא הצליחו להשתלט על האזור, ורק כעבור כמה מאות שנים הילידים נכחדו לחלוטין.

ב-1840 התגלה זהב באזור מטגלפה, מה שגרם להגירה גדולה לאזור, הן של ספרדים והן של מהגרים גרמנים, אמריקאים ובריטים, שגם פיתחו את גידול הקפה באזור. ב-5 באפריל 1851 מטגלפה קיבלה מעמד של כפר.

מטגלפה הייתה גם מרכז לפליטים שברחו מפני ויליאם ווקר, שכיר חרב אמריקאי שניסה להשתלט על ניקרגואה ב-1856. התושבים המקומיים נעזרו בתושבים הילידים וביחד הם ניצחו את כוחותיו של ווקר בקרב סן חסינטו ב-14 בספטמבר 1856. ווקר נעצר לבסוף על ידי הצי האמריקאי ב-1857. ב-14 בפברואר 1862 קיבלה מטגלפה מעמד של עיר מהקונגרס הלאומי של ניקרגואה.

==כלכלה==
הכלכלה של מטגלפה מתבססת בין היתר על חקלאות מהאזור הסובב אותה, הכוללת גידול קפה, קקאו, תירס, שעועית ופירות וירקות שונים, גידול בקר, מוצרי חלב ותיירות אקולוגית.

==ערים תאומות==
* 
* 
* 
* 

==קישורים חיצוניים==

* 
* 

קטגוריה:ניקרגואה: ערים
קטגוריה:יישובים שהוקמו ב-1851
פאוליניו

ז'וזה פאולו בזרה מסיאל ז'וניור (José Paulo Bezerra Maciel Júnior; נולד ב-25 ביולי 1988), הידוע בכינוי פאוליניו, הוא כדורגלן ברזילאי המשחק בעמדת הקשר בקורינתיאנס הברזילאית.

==קריירת קבוצות==
החל את קריירת הכדורגל ב-2004 במועדון הנוער של פאו די אסוכר שבסאו פאולו, עיר הולדתו. הוא לא הצליח להגיע לקבוצת הבוגרים של המועדון, ועזב למזרח אירופה, שם שיחק במועדון וילנה שתי עונות, מ-2006. לאחר שהקבוצה ירדה לליגה השנייה בליטא, עבר פאוליניו למועדון אל קיי אס לודז' בפולין. לאחר עונה אחת בקבוצה, בה לטענתו סבל בין השאר מגזענות האוהדים, חזר פאוליניו לברזיל לקבוצת נעוריו פאו די אסוכר ב-2008. לאחר עונה מוצלחת בקבוצה, הוא עבר לקבוצת ברגנטינו ב-2009.

במהלך תקופתו בברגנטינו הוא עורר עניין בקרב אנשי מועדון הכדורגל הנודע קורינתיאנס מסאו פאולו, והוא החל לשחק בו ב-2010. בהדרגה הפך לשחקן הרכב קבוע במועדון, ותרם למשחקים חשובים בהם השתתפה הקבוצה, בין השאר במסגרת זכייתה באליפות ליגת העל הברזילאית ב-2011, בגביע ליברטדורס ב-2012, ובאליפות העולם לקבוצות כדורגל 2012. בעקבות זאת הפך לשחקן מוערך ואהוד מאוד בקרב האוהדים.

ב-2013 עבר פאוליניו לשחק באנגליה, בטוטנהאם הוטספר, תמורת סכום שיא עבור המועדון, כמעט 17 מיליון לירות שטרלינג. הוא הבקיע במסגרת הפרמייר ליג 6 שערים עבור המועדון בעונת 2013-2014, ותרם גם במסגרת משחקי המועדון באירופה.

ב-29 ביוני 2015 חתם פאוליניו בגואנגג'ואו אוורגראנד הסינית.

ב-14 באוגוסט 2017 הודיעה קבוצת ברצלונה על סיכום עם גואנגג'ואו אוורגראנד על רכישתו של פאוליניו תמורת 40 מיליון אירו. ב-16 בספטמבר 2017 כבש את השער הבכורה שלו במדי ברצלונה במשחק חוץ מבישול של ליונל מסי וקבע את תוצאת הסיום, 2:1 על חאטפה. הוא הפך להיות לשחקן הרכב בקבוצה וזכה עימה בדאבל.

ב־8 ביולי 2018 הודיעה ברצלונה כי פאוליניו יושאל לשנה לגואנגג'ואו אוורגראנד, עם אופציה לרכישה בתום העונה, וירוויח כ-15 מיליון אירו. ב-1 באפריל 2019 הפעילה גואנגג'ואו את סעיף הרכישה והחתימה את פאוליניו תמורת 42 מיליון אירו.

ב-22 ביולי 2021 חתם פאוליניו באל-אהלי הסעודית.

בינואר פאוליניו חתם בקורינתיאנס.

==נבחרת לאומית==
פאוליניו הופיע לראשונה במדי נבחרת ברזיל בכדורגל ב-14 בספטמבר 2011, במשחק נגד נבחרת ארגנטינה במסגרת ה"הסופר-קלאסיקו של האמריקות". הוא הבקיע לראשונה במדי הנבחרת במשחק נגד ארגנטינה שנה מאוחר יותר, בסופר-קלאסיקו של 2012. הוא היה שותף פעיל בזכייתה של ברזיל בגביע הקונפדרציות 2013, ובסיום הטורניר הוענק לו תואר "כדור הארד" כשחקן השלישי הטוב ביותר הטורניר.

פאוליניו נכלל בסגל נבחרת ברזיל למונדיאל 2014, בו הגיעה למקום הרביעי.

הוא נכלל גם בסגל נבחרת ברזיל למונדיאל 2018.

==קישורים חיצוניים==

* 

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:סאו פאולו: כדורגלנים
קטגוריה:כדורגלני וילנה
קטגוריה:כדורגלני קורינתיאנס
קטגוריה:כדורגלני טוטנהאם הוטספר
קטגוריה:כדורגלני גואנגג'ואו
קטגוריה:כדורגלני ברצלונה
קטגוריה:כדורגלני אל-אהלי ג'דה
קטגוריה:כדורגלני נבחרת ברזיל
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:ספורטאים ברזילאים בליטא
קטגוריה:ספורטאים זרים בפולין
קטגוריה:ספורטאים ברזילאים באנגליה
קטגוריה:ספורטאים ברזילאים בסין
קטגוריה:ספורטאים ברזילאים בספרד
קטגוריה:ברזילאים שנולדו ב-1988
פרואטה

פרואטה (שם מדעי: Proatta) הוא סוג נמלה מתת-המשפחה דו-מתניות (Myrmicinae), אשר כוללת את המין proatta butteli המין היחיד בסוג זה. הנמלה חיה ביערות גשם בדרום-מזרח אסיה בחצי האי המלאי,סומטרה ובורנאו.

==קישורים חיצוניים==

קטגוריה:בעלי חיים שתוארו ב-1912
קטגוריה:טקסונים שתוארו בידי אוגוסט פורל
קטגוריה:נמליים
קטגוריה:פרוקי רגליים יחידים בסוגם
קטגוריה:דרום-מזרח אסיה: חרקים
Not Afraid

Not Afraid (בעברית: לא מפחד) הוא שירו של הראפר האמריקאי אמינם, מאלבומו השביעי, Recovery. השיר יצא כסינגל המוביל של האלבום ב-29 באפריל 2010 על ידי אינטרסקופ רקורדס. השיר נחשף לראשונה בטוויטר, ורק לאחר מכן שודר ברדיו.

השיר נכתב על ידי אמינם, Boi-1da, מת'יו בורנט וג'ורדן אוונס; גם הקלידן לואי רסטו קיבל זכויות לכתיבת השיר. השיר זכה לביקורות חיוביות ושליליות מצד המבקרים, שמצד אחד שיבחו את המסר החיובי שהוא מעביר, אך מצד שני נטען כי הוא שונה מאוד מהסינגלים שקדמו לו, ונחשב לפחות משפיע משיריו האחרים. על אף הביקורות המעורבות, השיר נכנס ישירות למקום הראשון במצעד הבילבורד הוט 100 בארצות הברית, והיה השיר ה-16 בהיסטוריה לעשות כן; כמו כן, השיר הגיע לאותו הישג בקנדה. נכון ליולי 2013, השיר נמכר בכ-5 מיליון עותקים. השיר זיכה את אמינם בפרסי VMA בארצות הברית וביפן, בגראמי ובבילבורד.

הזכות השיר והווידאו קליפ שלו, שזכה לביקורות נלהבות, זכה אמינם בפרס ה-VMA (לשנת 2010) בקטגוריות "קליפ השנה של זמר" ו"קליפ ההיפ הופ של השנה", והיה מועמד לשישה פרסים נוספים; וכן זכה בפרס גראמי (לשנת 2011) בקטגוריית "הופעת היחיד הטובה ביותר של ראפ" והיה מועמד לפרס שיר הראפ של השנה.

== הערכה ביקורתית ==

=== מצעדי סוף שנה ===
השיר נכלל במספר רשימות שפרסמו גופי תקשורת שונים לסיכום השירים הטובים והאהובים ביותר לשנת 2010. כריס סלמון מכתב העת הגרידאן דירג את האלבום במקום הרביעי ברשימתו 10 הרצועות הטובים ביותר לשנת 2010.<ref></ref> אלכס בנדי ממגזין Access Hollywood הכליל את השיר במקום השלישי לפי בחירתו ברשימת 10 השירים הטובים ביותר לשנת 2010.<ref></ref>

==מיקומי שיא==

==קישורים חיצוניים==

== הערות שוליים ==

קטגוריה:שירי 2010
קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
קטגוריה:שירי היפ הופ אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת שיידי רקורדס
אליפות וימבלדון 1924

אליפות וימבלדון 1924 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

באליפות זו לראשונה בוצע דירוג משתתפים. כל מדינה יכלה להציג עד ארבעה שחקנים, כשכל אחד מהם הוצב בבית שונה בתחרות.

==התחרות==
===תחרות הגברים===
ז'אן בורוטרה, מנצח תחרות הגברים
לתחרות זו נרשמו 128 טניסאים שחולקו ל-8 בתים. מנצח אליפות וימבלדון 1923 ויליאם ג'ונסטון (ארצות הברית) לא השתתף בתחרות. למרות שרוב המתחרים היו בריטים, רק אחד מהם הגיע למשחקי רבע-גמר לעומת שלושה טניסאים מארצות הברית. בגמר תחרות הגברים ז'אן בורוטרה מצרפת ניצח את רנה לקוסט, גם הוא מצרפת, ב-5 מערכות וזכה בתואר.

===תחרות הנשים===
קיטי מקיין (משמאל), מנצחת תחרות הנשים
בתחרות הנשים השתתפו 64 טניסאיות (מהם 45 בריטיות) שחולקו ל-4 בתים. אליזבת ריין (ארצות הברית) הודחה במשחק רבע-גמר על ידי סוזן לנגלן (צרפת) אך הטניסאית הצרפתית לא יכלה להמשיך למשחק חצי-גמר עקב בעיות בריאותיות. בגמר קיטי מקיין הבריטית שיחקה נגד הלן וילס (ארצות הברית) וניצחה אותה בשלוש מערכות.

===תחרות זוגות גברים===
בתחרות השתתפו 64 זוגות. לתחרות נרשמו זוגות טניסאים ממספר מדינות, כמו בתחרות הגברים. זוג אלופי 1923 הבריטים לסלי גודפרי ורנדולף ליסט הודחו בחצי גמר. במשחק הגמר נפגשו הזוגות האמריקאים ווטסון ואשבורן ודיק ויליאמס נגד פרנק הנטר ווינסנט ריצ'רדס. הזוג האנטר/ריצ'רדס ניצח ב-5 מערכות.

===תחרות זוגות נשים===
בתחרות השתתפו 40 זוגות. אלופות השנה הקודמת סוזן לנגלן (צרפת) ואליזבת ריין (ארצות הברית) לא הגיעו לשלבים מתקדמים של התחרות עקב פרישת סוזן לנגלן מהתחרות. בגמר התחרות הזוג שכלל את האמריקאיות הלן וילס והייזל וייטמן ניצח את הבריטיות פיליס קובל וקיטי מקיין בשתי מערכות וזכה בתואר.

===תחרות זוגות מעורבים===
בתחרות השתתפו 64 זוגות. מנצחי אליפות 1923 הזוג רנדולף ליסט (בריטניה) ואליזבת ריין הודחו בשלבים המוקדמים. בגמר התחרות נפגשו זוגות שהורכבו מבריטים בלבד. הזוג ג'ון גילברט וקיטי מקיין ניצח את לסלי גודפרי ודורותי ברון ב-3 מערכות.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1924_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1924/MD/r1s1.html תוצאות משחקי זוגות גברים]
* [http://www.wimbledon.com/en_GB/scores/draws/archive/1924/LS/r1s1.html תוצאות משחקי נשים]
* [http://www.wimbledon.com/en_GB/scores/draws/archive/1924/LD/r1s1.html תוצאות משחקי זוגות נשים]
* [http://www.wimbledon.com/en_GB/scores/draws/archive/1924/MX/r1s1.html תוצאות משחקי זוגות מעורבים]

קטגוריה:אליפויות וימבלדון
וימבלדון
מגפת הצחוק בטנגניקה

מגפת הצחוק בטנגניקה הייתה היסטריה המונית אשר פרצה ב-30 בינואר 1962. שלוש נערות, תלמידות בית ספר מיסיונרי בטנגניקה, פרצו בצחוק חסר מעצורים, שהדביק במהרה את כל בית הספר. התפרצויות הצחוק נמשכו בין כמה שעות ל-16 ימים. צוות המורים לא נדבק בהתקפי צחוק, אך רוב התלמידות נדבקו בפרצי הצחוק ולכן לא היה אפשר לקיים שגרת לימודים תקינה. עקב כך נאלץ בית הספר להיסגר, והתלמידות נשלחו לבתיהן. 

כמה מהנערות חזרו לכפר שממנו באו (הקרוב ל-Bukoba) והדביקו את אנשי הכפר הצעירים, בעיקר את הנשים ואת הנערות. בכפר דווח ש-217 איש נדבקו בפרצי צחוק חסר מעצורים. בהמשך, בתי ספר קרובים נדבקו גם הם. בית הספר נפתח מחדש ארבעה חודשים לאחר פרוץ התקף הצחוק ההמוני, אך הנהלת בית הספר נאלצה לסגור אותו שוב בתוך חודש. המגפה התפשטה לארבעה עשר בתי ספר, ורק כעבור שמונה עשר חודשים היא פסקה סופית. למעלה מאלף איש נדבקו במגפה בשלביה השונים. במהלך התפרצות המגפה נשלחו בדיקות דם של החולים לבריטניה לצורך איתור נגיפים. בדיקות אלו לא הניבו שום פרי.

== מחקר ==
גם כיום לא הוברר מקור התופעה. מחקר באוניברסיטת פרדו טוען כי מדובר במקרה של היסטריית המונים, Mass psychogenic illness (MPI) הנובע ממתח באוכלוסייה ולא מרעל או מהשפעה סביבתית. המחקר משער כי הלחץ נבע מיחס המורים לתלמידות לאחר שטנגנייקה זכתה בעצמאות.

==הערות שוליים==

קטגוריה:צחוק
קטגוריה:היסטריה
קטגוריה:טנזניה: היסטוריה
קטגוריה:1962
סן בנדטו דל טרונטו

סן בנדטו דל טרונטו (באיטלקית: San Benedetto del Tronto) היא עיר בנפת אסקולי פיצ'נו שבמחוז מארקה שבאיטליה. זוהי העיר השנייה בגודלה בנפה, השוכנת על חוף הים האדריאטי ומהווה את אחד מאתרי הנופש הראשיים על החוף האדריאטי, ובה נמל דיג פעיל. סן בנדטו דל טרונטו ממוקמת על שפך נהר אלבולה (Albula) ושטחה משתרע עד לנהר טרונטו (Tronto) בדרום.

==היסטוריה==
סן בנדטו היה מרטיר וחייל שנולד בקופרה מריטימה (Cupra Marittima) בתקופת שלטונו של קיסר רומא דיוקלטיאנוס. זמן קצר לאחר מכן, בעקבות צו שהוצא על ידי קונסטנטינוס בשנת 313, כמה מאמינים בנו קפלה על קברו של סן בנדטו. מאז נערץ סן בנדטו על ידי המקומיים. מאוחר יותר נבנתה כנסייה קטנה שכללה אפסיס שפנה למזרח והכניסה שלה פנתה למערב, על פי המסורת הנוצרית המוקדמת שהמזרח, כיוון זריחת השמש, מסמל את תחיית המתים של ישו. היסטוריונים טוענים שממצאים ארכאולוגיים שמקורות רומיים קושרים את סן בנדטו לעיר העתיקה של אלבה פיקנה (Alba Picena) אשר על גדתו הימנית של נהר אלבולה.

התיעוד הראשון על שם היישוב הוא משנת 998. בשנת 1211 העניק אוטו הרביעי, קיסר האימפריה הרומית הקדושה את השטחים המשתרעים בין נהר טרונטו לבין נהר פוטנצה לעיר פרמו. ב-1245 העניק פרידריך השני, קיסר האימפריה הרומית הקדושה לאסקולי פיצ'נו רצועת חוף בין נהר רגנולה לבין נהר טרונטו כדי לבנות נמל מבוצר. בשנים הבאות היו עימותים בין אסקולי לבין פרמו. ב-1478 התחוללה מגפת דבר שהשמידה חלק גדול מאוכלוסיית העיר. האזור נותר למעשה לא מיושב עד אשר פליטים מרומאניה יישבו מחדש את סן בנדטו שבה קיבלו חוזי חכירה. החל מהמאה ה-16 ועד למאה ה-19, פלשו העות'מאנים שוב ושוב לעיר, לקחו מלחים בשבי וכפו עליהם לשרת על אניותיהם. החל משנת 1650 החל מרכז העיר להתפשט מעבר לחומות העיר. ב-1754 הוקם הפרבר הימי הראשון בעיר, סן אנטוניו דה פאדובה. ב-1860 שחררו ציידי האלפים את העיר משליטתה של הכנסייה. הצו המלכותי שהעניק לעיר את ההקדשה של "דל טרונטו" ניתן ב-1896. ב-1936 סופח הכפר פורטו ד'אסקולי לסן בנדטו דל טרונטו.

בין השנים 1943–1944, במהלך מלחמת העולם השנייה, ספגה העיר 144 הפצצות אוויריות ו-6 הפגזות ימיות. לאחר סיום המלחמה שגשגה כלכלת העיר. דיג נעשה לציר המרכזי של כלכלת העיר ובשנות השישים והשבעים של המאה ה-20 נעשה נמלה של העיר לאחד מנמלי הדיג הגדולים באיטליה. לאחר המלחמה נעשתה סן בנדטו ליעד פופולרי לתיירות בחוף הים האדריאטי.

==אתרים חשובים==
* המגדל של העיר (Torrione), ממוקם במקום העתיק והגבוה ביותר של העיר שידוע בשם סן בנדטו אלטה. גובהו של המגדל 15 מטרים והוא מהווה נקודת תצפית על כל העיר.
* חוף התמרים (Riviera delle Palme) הוא חוף שהוכרז לחלק מתוכנית הדגל הכחול בשנת 1998.

==ערים תאומות==
* 
* 
* 
* 
* 
* 
* 
* 

==קישורים חיצוניים==

* 
* [http://www.comunesbt.it// אתר הבית של עיריית סן בנדטו דל טרונטו] 

==הערות שוליים==

קטגוריה:מארקה: ערים
טראני

טְרָאנִי (באיטלקית: Trani), היא עיר נמל במחוז פוליה שבדרום איטליה, בירת נפת בארלטה-אנדריה-טראני, השוכנת לחוף הים האדריאטי, כ-40 קילומטרים צפונית-מערבית לבארי.

==היסטוריה==
יישוב מתקופת האימפריה הרומית בשם טוּרֶנוּם הסמוך לעיר המודרנית טראני מצוין במפת פויטינגר. בהמשך, נשלטה העיר על ידי הלומברדים והביזנטים. האזכור הראשון לשם טראני הוא מהמאה ה-9. בתקופת מסעי הצלב התפתחה העיר, והנמל שבה הפך לאחד החשובים בנמלי הים האדריאטי. במהלך המאה ה-13, בתקופת שלטונו של פרידריך השני, קיסר האימפריה הרומית הקדושה, בוצרה ופותחה העיר והגיעה לשיא פריחתה. בהמשך, נכללה העיר בשטחה של ממלכת נאפולי. בשלהי המאה ה-15 פלש לאזור צבאו של שארל השמיני, מלך צרפת, אך בראשית המאה ה-16 סולקו הצרפתים על ידי צבא ממלכת אראגון. בעת המלחמות הנפוליאוניות ידעה טראני תקופת אי שקט ונסיגה כלכלית. לאחר איחוד איטליה, נכללה טראני בשטחה של ממלכת איטליה.

==הקהילה היהודית==

התיישבות יהודים רומניוטים באזור החלה ככל הנראה עוד בתקופה הרומית. במאה ה-12 תיעד בנימין מטודלה קהילה בת 200 נפשות בעיר. במחצית השנייה של המאה ה-15 החלו רדיפות יהודים באזור דרום איטליה אשר פגעו קשות בקהילה היהודית במקום. בראשית המאה ה-16 לאחר השתלטות ממלכת אראגון על העיר גורשו יהודי טראני או אולצו להתנצר והקהילה פסקה מלהתקיים. שמות המשפחה די-טראני ומטראני מיוחסים לבני הקהילה וצאצאיהם.

==ראו גם==
* בית הכנסת סקולנובה

==קישורים חיצוניים==

* 
* 
* 

==הערות שוליים==

קטגוריה:איטליה: ערי חוף
קטגוריה:איטליה: ערי נמל
קטגוריה:פוליה: ערים
קטגוריה:הים האדריאטי: ערי נמל
פונוקול

סמליל פונוקול לשעבר
פונוקול (לשעבר ליטרטון-חיפה) היא חברת תקליטים ישראלית.

החברה נוסדה כ"ליטרטון חיפה". עם האמנים שתקליטיהם יצאו בלייבל "PHONODOR" נמנים אריק איינשטיין, אושיק לוי, שלישיית לא אכפת להם, דני ליטני ושלמה גרוניך. בשנת 1982 שינתה את שמה ל"פונוקול".

עם האמנים שהוציאו תקליט ב"פונוקול" נמנים אדם, דיקלה, ירדנה ארזי, עפרה חזה, חלב ודבש, אילנית, מתי כספי, גלי עטרי, יפה ירקוני, מיקי גבריאלוב, עוזי חיטמן, דידי ארז, אתניX, משינה, שפיות זמנית ואלישע בנאי, ובז'אנר הטראנס את אסטרל פרוג'קשן ואת California Sunshine בארץ. בנוסף מייצגת פונוקול את חברת התקליטים הבינלאומית "Spinnin Records" שעובדת עם אמנים בינלאומיים בז'אנר הדאנס והטראנס: טייסטו, ארמין ואן ביורן, פול אוקנפולד.

בשנת 2012 נרכשה "פונוקול" על ידי חברת "יוניסל" ושמה שונה ל"פונוקול החדשה 2012 בע"מ". בשנת 2020 נרכשה פונוקול על ידי קבוצת MUSIC 972 ושמה שונה ל "פונוקול מוזיקה בע"מ".

קטגוריה:חברות תקליטים ישראליות
הגרלת איברים

הגרלת איברים (The survival lottery) הוא ניסוי מחשבתי שהציע ג'ון האריס , בדבר תרומות איברים. הניסוי מציע הצעה, שעל כל קבוצה של אנשים הנזקקים להשתלה הורגים מישהו ותורמים את כל איבריו. הנושא מעלה שאלות בנוגע לבחירה, ורצון חופשי למול מקומה של אקראיות, או גורל. זאת אחת הסוגיות העולות בנושא של מזל מוסרי.

==הניסוי==
האריס מציע את המהלך הבא: כאשר יש קבוצה של אנשים הנזקקים להשתלה, עורכים הגרלה בקרב הציבור הרחב. את האדם שנבחר הורגים, ותורמים את כל איבריו. בעולם מסוג זה, הסיכוי להינצל גדול בהרבה מהסיכוי לעלות בגורל (כיוון שכל הגרלה מצילה מספר אנשים, בעוד שהורגת רק אדם אחד). האריס שואל האם יש הבדל בין להרוג מישהו, לבין להניח לו למות (להניח לגורל להרוג אותו). הוא מניח שאין בעיית התאמה בין תורם לנתרם, ושהגורם שפגע בנתרם לא יתרחש פעם נוספת. הנחות אלה מאפשרות לניסוי המחשבה להתנהל כסדרו. האריס שואל אם עולם שנוהג בצורה המתוארת בניסוי נוהג בצורה אתית.

==הרחבת הניסוי==
חלק מההתנגדות להגרלת האיברים היא בכך שנבחר אדם "חף מפשע". האריס טוען לעומתם כי גם אלו הזקוקים להשתלה הם חפים מפשע, וכל אשמתם היא שהגורל בחר בהם למות. אבל כדי להתמודד עם השאלה הזאת, הוא הציע שהגרלה יכולה להיות על מאגר מסוים של אנשים (למשל חולים או אסירים). במקרה כזה האם ההתנגדות תהיה זהה? האם מותר לאנשים לתת לאנשים למות, אם יש ביכולתם דרך להציל אותם? כל אלה שאלות העולות מהניסוי.

==סוגיות באתיקה==
התנגדות אחת לניסוי עסקה בפחד, "הדפיקה בדלת" שכולם יחששו ממנה. האריס לא מתייחס לטענה זו, כיוון שהניסוי לא מתקיים במציאות אלא בעולם תאורטי. בעולם כזה, מדובר בשגרת חיים מצילת חיים. ולכן הפחד הזה יהיה חלק משגרת החיים, כמו כל פחד אחר.

ההתנגדות הגדולה ביותר לניסוי מגיע מכיוון האתיקה הרפואית. האתיקה קובעת כי לכל אדם יש בחירה מוחלטת על בריאותו. במקרה כזה יש הבדל גדול מאוד בין להרוג משהו, לבין לתת לו למות, והעולם בו מתקיים הניסוי אינו מוסרי.

== לקריאה נוספת ==
<div class="mw-content-ltr">
*The Survival Lottery, John Harris -In, Applied Ethics, Oxford Readings in Philosophy, ed. Peter Singer
*Harris, John (1975). "The survival lottery." Philosophy, 50: 81-87.
</div>

קטגוריה:ניסויים מחשבתיים במוסר
קטגוריה:אתיקה רפואית
Chasing Cars

Chasing Cars הוא הסינגל השני של להקת Snow Patrol מאלבומה Eyes Open. השיר הוקלט ב-2005 ושוחרר ב-6 ביוני 2006 בארצות הברית, וב-24 ביוני 2006 בממלכה המאוחדת. השיר צבר פופולריות רבה לאחר שהוצג בפרק הסיום של העונה השנייה של הסדרה האנטומיה של גריי.

השיר הפך לאחד מסמלי השפעת ההורדות החוקיות על מכירות הסינגלים בממלכה המאוחדת, והמשיך להמכר שנים לאחר שחרורו. Chasing Cars הוא השיר הנמכר ביותר של להקת Snow Patrol נכון להיום, כשבשנת 2006 הגיע למקום ה-14 ובשנת 2007 למקום ה-34 ברשימת השירים הנמכרים ביותר בממלכה מאוחדת. בנוסף, השיר הגיע למקום השישי במצעד הסינגלים הבריטי ולמקום החמישי בבילבורד הוט 100.

בטקס פרסי גראמי של 2007, השיר הועמד לזכייה בקטגוריית שיר הרוק הטוב ביותר, ובטקס פרסי המוזיקה הבריטית הועמד לזכייה בקטגוריית השיר הבריטי הטוב ביותר. ב-2009 השיר הוכרז כשיר המושמע ביותר בעשור בממלכה המאוחדת. נכון לאוגוסט 2013, השיר נמצא כ-111 שבועות במצעד 75 הסינגלים הטובים ביותר בממלכה המאוחדת וכ-154 ברשימת 100 הסינגלים הטובים ביותר. השיר נמכר בלמעלה ממיליון עותקים בממלכה המאוחדת נכון לאוקטובר 2013, ובלמעלה משלושה מילון עותקים בארצות הברית נכון לנובמבר 2011, מה שהופך אותו לאחד מעשרת הסינגלים הנמכרים ביותר בממלכה המאוחדת בעידן הדיגיטלי. ערוץ 4 הבריטי זיכה אותו בשנת 2009 בתואר השיר הטוב ביותר של העשור הראשון של המאה ה-21.

==קישורים חיצוניים==

==הערות שוליים==

קטגוריה:שירי 2006
קטגוריה:שירים באנגלית
קטגוריה:שירים שנכתבו על ידי גארי לייטבודי
קטגוריה:שירים שהופקו על ידי ג'קנייף לי
קטגוריה:שירים על מכוניות
קטגוריה:בלדות משנות ה-2000
קטגוריה:שירי פלטינה מרובעת בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת אינטרסקופ רקורדס
1935 בקולנוע

== אירועים ==
* ג'ודי גרלנד חתמה על חוזה עם מטרו גולדווין מאייר (MGM).
* שירלי טמפל זכתה בפרס האוסקר לשם כבוד.

== סרטים שוברי קופות ==
{|class="wikitable" style="width: 500px;"
! מקום || שם || אולפן || שחקנים
|-
| 1.
| המרד על הבאונטי
| MGM
| קלארק גייבל וצ'ארלס לוטון
|-
| 2.
| בקי שארפ
| RKO
| מרים הופקינס
|-
| 3.
| כובע צילינדר
| RKO
| פרד אסטר וג'ינג'ר רוג'רס
|-
| 4.
| The Littlest Rebel
| פוקס המאה ה-20
| שירלי טמפל
|-
| 5.
| המלשין
| RKO
| ויקטור מקלגלן
|-
| 6.
| China Seas
| MGM
| קלארק גייבל וג'ין הארלו
|-
| 7.
| Barbary Coast
| יונייטד ארטיסטס
| מרים הופקינס ואדוארד ג'י רובינסון
|-
| 8.
| קפטן בלאד
| האחים וורנר
| ארול פלין ואוליביה דה הבילנד
|-
| 9.
| אנה קרנינה
| MGM
| גרטה גרבו
|-
| 10.
| Curly Top
| פוקס המאה ה-20
| שירלי טמפל
|}

== פרסים ==
* פרס אוסקר לסרט הטוב ביותר - המרד על הבאונטי - MGM
* פרס אוסקר לשחקן הטוב ביותר - ויקטור מקלגלן - המלשין
* פרס אוסקר לשחקנית הטובה ביותר - בטי דייוויס - מסוכנת

== סרטים ==
* 39 המדרגות - ביים אלפרד היצ'קוק
* אנני אוקלי - ביים ג'ורג' סטיבנס בכיכובה של ברברה סטנוויק
* דייוויד קופרפילד - ביים ג'ורג' קיוקור כיכבו עדנה מיי אוליבר פרדי ברת'ולומיו ווו. סי. פילדס
* חלום ליל קיץ - עם ג'יימס קאגני ומיקי רוני
* סקרוג' - עיבוד למזמור חג המולד מאת צ'ארלס דיקנס
* בין שתי ערים - עיבוד לרומן "בין שתי ערים" בכיכובו של רונלד קולמן

== נולדו ==
* 8 בינואר - אלביס פרסלי
* 19 באפריל - דאדלי מור
* 17 ביולי - דונלד סאת'רלנד
* 9 בספטמבר - חיים טופול
* 1 באוקטובר - ג'ולי אנדרוז
*20 באוקטובר - ג'רי אורבך
* 18 באוקטובר - פיטר בויל
* 8 בנובמבר - אלן דלון
* 1 בדצמבר - וודי אלן
* 14 בדצמבר - לי רמיק

== נפטרו ==
* 28 בספטמבר - ויליאם קנדי דיקסון

== ראו גם ==
*1934 בקולנוע
*1935
*1936 בקולנוע
*שנים בקולנוע
*סרט קולנוע

== קישורים חיצוניים ==
פרמו

פרמו (באיטלקית: Fermo) היא בירת נפת פרמו שבמחוז מארקה שבאיטליה. העיר ניצבת על גבעת סאבולו (Sabulo) המתנשאת לגובה של 319 מטרים מעל פני הים והיא מקושרת למסילת הברזל של החוף האדריאטי באמצעות הסתעפות שיוצאת מהעיר פורטו סן ג'ורג'ו (Porto San Giorgio).

==היסטוריה==
הממצא העתיק ביותר בפרמו הם שרידי החומות הקיקלופיות שלה. העיר העתיקה פירמום פיקנום (Firmum Picenum) נוסדה כקולוניה לאטינית שאוכלסה ב-6,000 תושבים בשנת 264 לפנה"ס, לאחר הכיבוש על ידי הפיקנטים (Picentes), והייתה מפקדה מקומית של הכוחות הרומיים, שאליהם היא נותרה נאמנה. במקור היא נשלטה על ידי חמישה קוואיסטורים. העיר נעשתה לקולוניה עם זכויות מלאות לאחר קרב פיליפי והלגיון הרביעי התיישב כאן. העיר הייתה צומת דרכים חשוב והיא קושרה לדרך החוף על ידי הסתעפות שהגיעה מקאסטלום פירמנום (Castellum Firmanum, כיום פורטו סן ג'ורג'ו).

יחד עם ערים נוספות, הוכפפה פרמו לשלטון הכס הקדוש במאה השמינית ומכאן והלאה הייתה העיר מושפעת מהתהפוכות שהיו מנת חלקו של אזור הספר של אנקונה. תחת שלטונם של האפיפיורים שקדמו להונוריוס השלישי (1216-1227), נעשו הבישופים של העיר לבישוף נסיך (שליט דתי ואזרחי כאחד).

ב-1199 זכתה פרמו למעמד של עיר חופשית והיא נותרה עצמאית עד לשנת 1550, כאשר היא סופחה למדינת האפיפיור.

בתחרות שנוצרה בין בית הוהנשטאופן (Hohenstaufen) ומדינת האפיפיור, הוטל מצור על פרמו והיא נכבשה כמה פעמים. ב-1176 על ידי הארכיבישוף כריסטיאן הראשון ממיינץ, ב-1192 על ידי היינריך השישי, קיסר האימפריה הרומית הקדושה, ב-1208 על ידי מרקואלד (Marcuald), דוכס רוונה, ב-1241 על ידי פרידריך השני, קיסר האימפריה הרומית הקדושה וב-1245 על ידי מנפרד, מלך סיציליה. לאחר מכן נשלטה פרמו על ידי שליטים שונים שהיו וסאלים של מדינת האפיפיור, כמו פרנצ'סקו ספורצה, שגורש ב-1446, אוליברוטו אופרדוצ'י (Oliverotto Euffreducci), שנרצח ב-1503 על ידי צ'זארה בורג'ה ובנו לודוביקו, שירש אותו, נהרג בקרב ואז עברה פרמו שוב לשלטון ישיר של מדינת האפיפיור.

מחנה פרמו היה מחנה עקורים, שהתקיים לאחר מלחמת העולם השנייה ליד העיר. תושביו היו קרואטים שנעקרו מיוגוסלביה.

==הקתדרלה==
לקתדרלה, ששוחזרה בשנת 1227 על ידי ג'ורג'ו דה קומו, יש חזית גותית העשויה מאבנים איסטריות והיא מחולקת על ידי פילסטרים ועל ידי רוזטה מרכזית שנבנתה בשנת 1348. מגדל הפעמונים גם הוא מאותה תקופה וכן הכניסה הצדדית. פנים הקתדרלה שוחזר לאחר הריסתה ב-1176 על ידי כריסטיאן ממיינץ בפקודתו של פרידריך ברברוסה. כיום הבניין מוקף בגן. עבודות חפירה שבוצעו בשנים 1934-1935 מתחת לרצפת הקתדרלה חשפו שרידים מתקופתו של אנטונינוס פיוס, מהמאה השנייה לספירה ושל שרידי בזיליקה נוצרית מוקדמת מהמאה השישית לספירה. בזיליקה זו מורכבת משלוש ספינות.

==ערים תאומות==
* 
* 
* 
* 
* 

==קישורים חיצוניים==

* 
* פרמו באנציקלופדיה בריטניקה
* פרמו באנציקלופדיה הקתולית
* 
* 

==הערות שוליים==

קטגוריה:מארקה: ערים